4. Gebyr for rottebekæmpelse (Åben)
Tidl. politisk behandling
Forventet sagsgang
ØK, BY
Lovgrundlag                   Bekendtgørelse om forebyggelse og bekæmpelse af       
rotter, 8. september 2023
SAGENS INDHOLD
Byrådet skal i denne sag tage stilling til fastsættelse af gebyret for rottebekæmpelse 
efter 1. januar 2024, hvor der træder en ny lov i kraft.
Samtidig orienteres Byrådet om at den tidligere ejendomsskattebillet ændres, da opkrævningen af 
ejendomsskatten fra 2024 overgår til Skatteforvaltningen. [adresse] skal fortsat opkræve gebyr 
for rottebekæmpelse og lovpligtig skorstensfejning. Gebyrerne opkræves fra 2024 og frem via 
ejendomsbidragsopgørelsen.
VURDERING
Fra 1. januar 2024 vil de opkrævede beløb på ejendomsbidragsopgørelsen falde markant, da 
ejendomsskatteopkrævningen ikke længere er en del af den kommunale opkrævning.
Gebyr for rottebekæmpelse
Miljøministeriet har offentliggjort bekendtgørelse nr. 1170 af 08/09/2023 om forebyggelse og bekæmpelse 
af rotter. Gebyret for rottebekæmpelse skal fremadrettet opkræves på baggrund af ejendommens areal. 
Den nye model for opkrævning af gebyr for rottebekæmpelse træder i kraft 1. januar 2024.
Gebyret er hidtil beregnet som en andel af ejendomsværdien. Gebyret er i 2023 0,0600 promille af 
ejendomsværdien. Fremadrettet beregnes gebyret som en sats pr. bebyggede antal kvadratmeter jf. BBR-
registret. I 2024 foreslås gebyret fastsat til 30 øre/m2. Ved at anvende denne sats fastholdes det samlede 
indtægtsgrundlag for Favrskov Kommunes indsats for rottebekæmpelsen.
Med den nye model vil der ske en mindre omfordeling af gebyret for rottebekæmpelse blandt alle faste 
ejendomme i kommunen som følge af det ændrede grundlag for opkrævningen. Ved det nye gebyr for 
rottebekæmpelse på 30 øre/m2 vil et hus på 150 m2 blive opkrævet 45 kr. årligt. Med den gamle gebyrmodel 
ville et hus med en ejendomsvurdering på 2,5 mio. kr. blive opkrævet et gebyr på 150 kr. årligt.
Gebyret for rottebekæmpelse opkræves som en del af Ejendomsbidraget, som også omfatter 
skorstensfejning.
Ejendomsbidragsopgørelse
Når opkrævningen af ejendomsskatten overgår til Skatteforvaltningen udgør de gebyrer, som kommunen 
fortsat skal opkræve via ejendomsbidraget et væsentligt mindre beløb per husstand.
En del opgørelser vil derfor være på meget små beløb, 50 kr. eller mindre. Derfor vil der fremadrettet kun 
blive udsendt én opkrævning af ejendomsbidraget om året. Tidligere var ejendomsskattebilletten opdelt i 2 
betalingsrater. Opgørelsen for 2024 vil blive udsendt i løbet af december 2023.
[adresse]: EMN-2023-02758
Dok-ID: 3623090
Sagsbehandler: sve
Byråd
28. november 2023  19:00
ØKONOMI
Den nye model for opkrævning af gebyr til rottebekæmpelse har ikke økonomiske konsekvenser for 
Favrskov Kommune ved den foreslåede takst på 30 øre/m2. Udgifterne til rottebekæmpelse er omfattet af 
et såkaldt hvile-i-sig-selv-princip, hvor udgifter og indtægter over en årrække skal balancere.
De forventede udgifter og indtægter vedr. rottebekæmpelse udgør i 2024 ca. 2,5 mio. kr.
INDSTILLING
Direktøren for Job og Økonomi indstiller til Byrådet:
1.
At gebyret for rottebekæmpelse i 2024 fastsættes til 0,30 kr. pr. kvadratmeter.
BESLUTNING
Økonomiudvalget, 21. november 2023:
Fraværende: Ingen
Indstilles godkendt.
Byråd, 28. november 2023:
Fraværende: Ingen
Godkendt.
Bilag
